title: Seine bost koe Port-Marly, ankittotafe tcatexe (trutca ke Pissarro)
text: Sume divrozara va puve ke igeltaf glastikeem, Pissarro va vanblira ke turabara ke parisaf deor koe Bougival is Port-Marly is ayafa kobara koe bata trutca divrozar. Trutca va inafa dulapera va seltafa geltruca vrutar. Va ankittota senuyuna ton tcatexe is riulk vlupes va Seine bost banugale is eluxiaxe ke Port-Marly dem vikizasa keldega kaatoer. Kentalteon, tcatesikya keve aal ranyer ise va dizvesik disuker, jupason da bantan va tegira tikisa va bost kosmar, i va ralentara va prostewafa ayafa kobara gu rabafa foalkuca. Orikafa uka vas rujodaf saz ke fentugal vadjed. Riulk kene nenesa kelda is ezasa tota va dadoda tazukad, i va dadoda kevumba va xuaca ke keldega is norisk ke riulk is drim. Trutca xuton gu 4-eafa litevafa wonara ke 1879 zo wonayar.